Foto: sputnik-georgia.ru Gruziya parlamenti hukmron partiya “Gruziya orzusi”dan Archila Talakvadze nomzodini yangi rais sifatida tasdiqladi. Talakvadze uchun 150 deputatdan 94 nafari ovoz bergan. U mamlakatda o‘tgan norozilik namoyishlaridan keyin iste’foga ketgan spiker Irakliy Kobaxidze o‘rnini egallaydi. Yangi spiker 2016 yilgi saylovlar natijalariga ko‘ra parlament deputatiga aylangandi. 21 iyun oqshomda Tbilisi markazida rossiyalik deputatlarning Gruziyaga kelishiga qarshi norozilik namoyishlari boshlangan edi.